**РАЗДЕЛ I**

**ТЕХНИЧЕСКИ СПЕЦИФИКАЦИИ**

**ЗА ИЗПЪЛНЕНИЕТО НА ОБЩЕСТВЕНА ПОРЪЧКА ПО ЧЛ. 18, АЛ. 1, Т. 12 ОТ ЗОП – ПУБЛИЧНО СЪСТЕЗАНИЕ С ПРЕДМЕТ:**

**„Рехабилитация на вътрешни водопроводни мрежи за питейно-битово во- доснабдяване в селатаЧешнигирово, Поповица, Богданица, Селци и Кочово“. Подобект: Рехабилитация вътрешна водопроводна мрежа на с.Kочево.**

**гр. Садово**

**2018 г.**

## ТЕХНИЧЕСКА СПЕЦИФИКАЦИЯ

**ОБЕКТ:** „Рехабилитация на вътрешни водопроводни мрежи за питейно-битово водоснабдяване в селата Чешнегирово,Поповица,Богданица,Селци и Кочово“. Подобект: Рехабилитация вътрешна водопроводна мрежа на с.Kочево.

**ПОДОБЕКТ: Рехабилитация вътрешна водопроводна мрежа на с.Kочево.**

Разработен технически проект, който е достъпен в профила на купувача. В същия е предоставена подробна информация за съществуващото положение и предвиденото за изпълнение.

Неразделна част от настоящата техническа спецификация е Обяснителна записка.

**1. Временно строителство. Подготовка на строителството**

**1.1. Временно строителство.**

Преди започване на изпълнение на СМР, строителната организация устройва охраняема временна производствена база, на която се осигуряват площи за складиране на тръби и други строителни материали, разполагат се фургони за съблекални и отдих на работниците; за складиране на инвентар и инструменти, аптечка и други.

Временната строителна площадка се устройва на терен, посочен от Общината за периода на строителството на обекта.

**1.2 Подготовка на строителството**

Преди да започне изпълнението на основните СМР е необходимо да се състави Протокол образец No2, като инвеститорът да посочи и обозначи местата на съществуващите комуникации, пресичащи и в близост до трасето на ВиК проводите , който ще се изгражда. За целта е необходимо да се извикат представители на организациите стопанисващи подземните проводи, които да укажат на място точното местопложение на проводите. След това може да се пристъпи към изместване, укрепване и др. съгласно представената проектната документация.

По време на изпълнение на СМР трябва да се съставят своевременно всички необходими документи за обекта, съгласно Наредба No6 и No7 на МРРБ от 1999 г. по образците, приложени към тях.

**2. ДРУГИ ИЗИСКВАНИЯ**

**2.1.Всеки участник в настоящата обществена поръчка следва да приложи към Предложението си за изпълнение на поръчката, следните приложения:**

**1.Подробен Линеен график за изпълнение на предвидените дейности с приложена диаграма на работната ръка.** Графикът следва да представя строителната програма за изпълнението на всички дейности, предвидени съгласно изискванията на документацията за участие и техническата спецификация за настоящата поръчка. Линейният календарен план трябва да прецизира съответните дейности, да е съобразен с технологичната последователност на предвидените работи и да показва последователността, продължителността и разпределението във времето на всеки етап от Обекта, в това число строителство, доставка на материали и оборудване и др. Линейният календарен план следва да отразява всички посочени в Техническата спецификация дейности и да е придружен с Диаграма на работната ръка. В графика следва да се посочи времето за изпълнение на всяка една предвидена дейност, както и броят и квалификацията на необходимите квалифицирани лица и предвиденото оборудване и механизация. При изготвянето на линейния график за изпълнение на поръчката трябва да бъде съобразен с изискванията на техническите спецификации.

Графикът трябва да включва времето за изпълнение, последователността на отделните операции и дейности, взаимна обвързаност между отделните етапи и да демонстрира умението да се организира изпълнението на СМР в рамките на поставените крайни срокове.

***Забележка:****Ще бъдат отстранени предложения, в които е констатирано разминаване между предложения срок за изпълнение и линейния график извън математически допустимото закръгляване при изчисление.*

*Участник, чиито линеен график показва технологична несъвместимост на отделните строителни операции или несъответсвие със строителната програма, се отстранява.*

**2.** **Строителна програма**за организация и изпълнение на договора. Строителната програма НЕ подлежи на оценка, но е елемент на техническото предложение на участника и е обвързваща за него по отношение на изложените в нея обстоятелства. Същата поражда задължение за изпълнителя по договора за нейното спазване.

Съдържанието на Строителната програма следва да съответства на следните минимални изисквания:

**2.1. Технологична последователност на строителните процеси**-**участникът трябва подробно да опише предложенията си относно:**

- Обхват и дейности, съобразно виждането му за изпълнение на предмета на поръчката – следва да се опишат отделните етапи на изпълнение на поръчката, да се обхванат и опишат всички дейности, необходими за изпълнението предмета на поръчката, отчитайки времето за подготвителните дейности, дейностите по изпълнението на строително-монтажните работи, тестванията, въвеждането на обекта в експлоатация, както и всички други дейности и поддейности, необходими за постигане целите на договора;

- Описание на видовете СМР и предлагана технология на изпълнението на видовете СМР и тяхната последователност на изпълнение;

- Организация и подход на изпълнение на поръчката – предложения за реализирането на всички дейности в техническото задание включително работни звена за изпълнение на основните видове дейности - вид, състав, техническа обезпеченост и координация на работните звена, която да съответства на приложения Линеен график и диаграма на работата ръка. Следва да се посочат индивидуалните експерти за изпълнение на строително-монтажните дейности, както и конкретните задължения, които същите ще изпълняват съобразно тяхната предназначеност. Следва да с изложени мотиви за предложената последователност на изпълнение на отделните видове СМР.В тази част на строителната програма следва да бъдат описани всички нормативни изисквания, както и конкретни мерки за спазването им.

- Организация на дейностите – предложената организация следва да е съобразена с техническите спецификации и особеностите на обекта с цел оигуряване на безопасна работа и почивка на строителните работници. Участниците следва да направят пълно описание на начините за разпределение на дейностите и отговорностите между предлаганите от него специалисти; отношенията и връзките на контрол, взаимодействие и субординация, както между предлаганите от него специалисти, така и в отношенията с Възложителя и останалите участници по начин, гарантиращ качественото и навременно изпълнение на договора за строителство.Тук е мястото да се опише и как ще се извършва доставката на материали, като е видно, че същата е съобразена с посоченото в линейния график начало и крайна изпълнение на съответната дейност.

- Мерки за контрол с цел осигуряване на качеството.Участниците следва да направят пълно описание на мерките за осигуряване на качество по време на изпълнение на договора, както и описание на контрола за качество, който ще упражняват по време на изпълнението на договора.Всяка една от мерките за осигуряване на качеството следва да бъде съпроводена от: същност и обхват на мярката; описание на експертите, които са ангажирани с нейното изпълнение; описание на отделните техни задължения, свързани с конкретната мярка, както и взаимовръзката между отделните експерти с цел осъществяване на цялостен контрол на качеството по изпълнение на поръчката;както и описание на очакваното въздействие на конкретната мярка към изпълнението на договора като цяло.

- Мерки за намаляване на дискомфорта на местното население. Мерките следва да бъдат съпроводени от описание на целта на мярката, очакваният ефект от нея, както и отговорните за реализиране на мярката експерти, както и определяне относимостта на мярката към съответната дейност по изпълнение на договора, която ще обезпечава.

**2.2. Управление на риска** – Разглеждат се предложенията на участниците за управление на следните дефинирани от Възложителя рискове, които могат да възникнат при изпълнението на договора:

1. Времеви рискове, в т.ч.:

- Изоставане от графика при текущото изпълнение на дейностите по изпълнение на СМР;

- Рискът от закъснение за окончателно приключване и предаване на обекта;

2. Технически рискове, в т.ч:

- Риск, свързан с трудносни с използваната от изпълнителя техника;

- Риск, свързан с използваните от изпълнителя човешки ресурси;

- Риск, свързан с трудности с атмосферни влияния и неподходящи метеорологични условия

3. Риск, свързан с Липса/недостатъчно съдействие и/или информация от страна на други участници в строителния процес;

4. Риск, свързан с Трудности при изпълнението на дейностите, продиктувани от протести, жалби и/или други форми на негативна реакция.

5. Риск, свързан с Промени в законодателството на Р.България или на ЕС.

Предложението на участниците в процедурата за възлагане на обществената поръчка следва да съдържа, за всеки един от посочените рискове – разгледани аспекти на проявление и сфери на влияние на описаните по-горе рискове; мерки за недопускане/предотвратяване на риска; мерки за преодоляване на последиците при настъпване на риска.

**2.3. Опазване на околната среда по време на изпълнението на предмета на договора** - тозиелементотстроителнатапрограмавключвапредлаганитеотучастникамерки, свързани с опазване на околната среда, адекватни на конкретния предмет на поръчката. Всеки участник следва да направи подробно описание на възможните замърсители, както и на предлаганите от него мерки, свързани с опазването на околната среда по време на изпълнението на предмета на договора. От изложението следва да се направи връзка на вида замърсител и конкретния елемент на околната среда, която той засяга. Освен това следва да се представи и план за организация по изпълнение на мерките за опазването на околната среда.

*Забележка:Строителната програма и линейният график следва да обосновават предложените от участника срокове за изпълнение на поръчката. В противен случай участникът ще бъде отстранен.*

*Участник, чиито линеен график показва технологична несъвместимост на отделните дейности и операции, както и противоречие със строителната програма, техническата спецификация или други условия, заложени в процедурата или нормативен документ, уреждащ строителните процеси се отстранява.*

**3.Спецификация на основните използвани материали** с посочване на вида, търговското наименование, производител, доставчик и общо количество за влагане, съобразно проекта за изпълнение на СМР, технически и качествени характеристики на материала. Таблицата следва да бъде съпътствана от документи, издадени от производител/доставчик/сертифициращи организации, от които посочените в таблицата технически и качествени характеристики да бъдат доказани. Спецификацията обвързва участника с предложените от него материали, ако бъде избран за изпълнител, като същите ще са елемент на сключения договор. Спецификацията служи и за проверка на съответствието на предложението на участника с утвърдените от възложителя технически спецификации.